title: "Jaakob I. (Skotlun)"
text: "Jaakob I. (\u00fc\u00fcb Ingels an Skots: James I, \u00fc\u00fcb Geelisk: Seumas I; * 25. J\u00fc\u00fcle 1394 uun det Dunfermline Palace; \u2020 21. Febrewoore 1437 uun Perth) wiar faan 1406 tu san duas k\u00f6ning faan Skotlun. Hi wurd \u00fc\u00fcs traad dring faan Robert III. an sin w\u00fcf Annabella Drummond b\u00e4\u00e4ren.\n\n1399 wurd Jaakob san aatj, k\u00f6ning Robert III., kraank an san bruler, Daawid, wurd uunsteedhualer tup m\u00e4 h\u00f6r unkel, Robert, hertooch faan Albany. En stridj twesken Daawid an a hertooch faan Albany bruch \u00fctj. Daawid wurd faan san unkel iinsperet an hi Marts 1402 stoorew. At surig am Jaakob sin seekerhaid wuks auer wonter 1405/1406 an at wurd ploonet, ham tu Frankrik tu stj\u00fc\u00fcren. Febrewoore 1406 wurd Jaakob tw\u00fcngen, uun a borig Bass Rock uun\u2019t Firth of Forth tuflucht tu sch\u00fckin, efter sin eskoort faan uunhingern, faan Archibald 4. Earl faan Douglas uungreeben wurden wiar. Hi bleew diar tu maden Marts, \u00fc\u00fcs hi\u2019n skab bestiigd, am tu Frankrik tu faaren. 22. Marts naam piraaten at skab an ded a prins tu a k\u00f6ning faan Ingelun auer. 4. April stoorew k\u00f6ning Robert III. an wurd Jaakob uun\u2019t \u00e4\u00e4ler faan elwen k\u00f6ning faan Skotlun, uk wan hi uun gefangenskap wiar. Sin gefangenskap uun Ingelun wooret aagetanj juar.\n\n1424 kaam hi tu Skotlun turag an foon sin lun uun chaos. Hi regiaret Skotlun m\u00e4 stark hun an saat f\u00f6l finansiel an rochtelk refoormen troch. Hi wurd uun a naacht faan 20-21 Febrwoore 1437 uun en atentaat faan san unkel Walter Stewart, Earl faan Atholl, ambroocht.\n\nLuke uk diar\n K\u00f6ninger an K\u00f6ninginen faan Skotlun (Stewart/Stuart Dynastii): Robert II. (1371-1390), Robert III. (1390-1406), Jaakob I. (1406-1437), Jaakob II. (1460-1488), Jaakob III. (1460-1488), Jaakob IV. (1488-1513), Jaakob V. (1513-1542), Maria I. (1542-1567), Jaakob VI. (1567-1625), Kaarl I. (1625-1649), Kaarl II. (1649-1651, 1660-1685), Jaakob VII. (1685-1688), Maria II. (1688-1695) an Wilhelm II. (1688-1702), Anna (1702-1707), 1707: Skotlun wurd dial faan det Ferianigt K\u00f6ningrik.\n\nK\u00f6ning faan Skotlun"